open-index/open-wikipedia-markdown huggingface dataset:
ToteKing

[miniatura|dereita|220px|Toteking nun concerto en [Murcia, no 2009.]]
**Manuel González Rodríguez**, coñecido artisticamente como **ToteKing**, nado en Sevilla o 13 de decembro de 1978, é un rapeiro español que comezou a súa andaina no grupo La Alta Escuela.

## Colaboracións 
*SFDK *Desde los chiqueros* (2000)
*Frank T *90 kilos* (2001)
*Keyo *Di quien mueve* (2001)
*Zonah *Tiempo de perros* (2002)
*Jefe de la M *Entra el dragón* (2003)
*Keyo *Fuego abierto* (2003)
*Acción Sánchez *Terror en la ciudad*" (2003)
*Zonah Producciones *Tiempo de perros* (2003)
*Makei *Los hijos de la tercera ola* (2004)
*Triple XXX *Primera clase* (2004)
*Dj Yulian *Shock!* (2004)
*R de Rumba *R de Rumba* (2004)
*Acción Sánchez *Creador series (vol.1)* (2004)
*Shotta *La selva* (2004)
*SFDK *2005* (2005)
*Falsalarma *Alquimia* (2005)
*Jefe de la M *Escapismo* (2005)
*Solo los solo *Todo el mundo lo sabe* (2005)
*Dekoh *Mi teoría* (2006)
*La Mala Rodríguez *Por la noche* (2006)
*Quiroga *Historias de Q* (2006)
*Antonio Orozco *Cadizfornia* (2006)
*El Cerebro *Simbiosis* (200?)
Hati

Na mitoloxía nórdica **Hati** era un lobo que perseguía a Mani (a Lúa) polo ceo todas as noites. Cada vez que lograba achegarse á súa presa producíanse eclipses lunares. O seu irmán Skoll, perseguía ao Sol. Supostamente, son os fillos ou irmáns de Fenrir. Dise que os nenos detonan os caldeiros e fan bastante ruído, o suficiente para mantelo afastado da Lúa. Ademais usan as chispas da detonación dos caldeiros para voar aos ceos. A xente da terra chámaos estrelas caídas. Dise tamén que no tempo de Ragnarok, o fin do mundo, Hati alcanzará a Lúa e a romperá coas súas garras.
Frigg

**Frigg** -tamén chamada **Frigga**, **Fricca** e **Friia**- é a deusa do amor, a fertilidade e a fidelidade conxugal. O seu nome significa "a amada". Forma parte da trindade formada por Freia, Iord e ela mesma.

É asociada á figura da esposa, e polo tanto da fertilidade, pero tamén se asocia co agro, a gandería, as tarefas domésticas e as batallas principalmente. Frigg pode ser considerara como a terra habitada, cultivada e a morada do home.

A súa orixe é bastante confusa, crese que é filla da Nai Terra (Iord). É esposa de Odín e nai de Balder, Bragi, Hermod e Thor. Frigg coñece o futuro, pero non pode revelalo. Vive con Odín no Virigolf, o paraíso onde van as almas dos xustos, no palacio de Hlidskialf, na sala de Fensalir (da lagoa). Como Freia, é afeccionada ás xoias.

## Véxase tamén 
### Outros artigos 
* Lista de deuses xermánicos
Samuha

**Samuha** (Šamuha) foi unha cidade do Imperio Hitita, ao nordeste da Terra Alta Hitita, ao leste de Hattusa.
## Historia
Despois do -1470 a capital Hattusa foi destruída, seguramente por un ataque dos kaskas, que estaban saqueando numerosas cidades e o rei Tudhaliyas III estableceu a súa residencia en Samuha. Crese que durante o reinado deste rei a capital xa non volveu a Hattusa. O seu fillo Suppiluliumas foi enviado a combater contra os kaskas. Cando chegou a rei devolveu a capital a Hattusa.
Kammala

**Kammala** foi unha rexión do país dos kaskas, preto do Mar Negro, ao noroeste de Hattusa (a capital do Imperio Hitita), na cal fixo unha campaña o rei Tudhaliyas III, acompañado do seu fillo e futuro sucesor Suppiluliumas I, sobre o -1360.
Hulanna

**Hulanna** foi un río do Imperio Hitita, non localizado, pero situado no centro do imperio, para o oeste ou noroeste de Hattusa. O río daba nome a toda a rexión. O territorio sublevouse contra o rei Ammunas na metade do século -XVI. Sobre o -1370 foi atacada polos kaskas e recuperada polo rei Tudhaliyas III pouco despois.
Sobre o -1300 a rexión quedou incluída entre as terras cedidas a Hattusilis polo seu irmán Muwatallis II, coas que se formou o reino vasalo de Hakpis.
Kathariya

**Kathariya** foi unha cidade hitita situada ao noroeste de Hattusa, que, seguramente para evitar os saqueos dos kaskas, fixo unha alianza con estes sobre o -1360 e contribuíu á destrución de cidades restauradas e repoboadas polo príncipe herdeiro Suppiluliumas pouco antes. En represalia o rei Tudhaliyas III destruíuna.
Terra Alta Hitita

miniatura|Localización dos principais xacementos da Anatolia hitita

**Terra Alta Hitita** era a rexión montañosa ao leste de Hattusa. Sobre o 1370 a.C. o rei Tudhaliyas tívose que establecer nesta zona, na cidade de Samuha, cando a capital Hattusa foi ameazada (e finalmente saqueada e ocupada) polos kaskas. Por oposición, a Terra Baixa Hitita serían as terras planas ao suroeste de Hattusa e da rexión do Lago de Sal.

Sobre o 1300 a.C. foi nomeado gobernador Hattusilis, irmán de Muwatallis II, goberno que despois serviu de base ao Reino de Hakpis.

## Véxase tamén 
### Outros artigos 
* Lista de rexións hititas históricas
Terra Baixa Hitita

miniatura|300px|Localización dos principais xacementos da Anatolia hitita
**Terra Baixa Hitita** era a rexión cha que se estendía ao sur de Hattusa na zona do Lago de Sal. Pola contra a Terra Alta Hitita era o nome dado ás terras montañosas ao leste de Hattusa.

A rexión foi obxecto dos ataques de Arzawa durante o século XIV a.C.. A finais do século o rei de Karkemish, Sarri-Kusuh, fillo de Suppiluliumas I e irmán de Mursilis III, enviou continxentes á zona, atacada a miúdo polos de Arzawa. Estes continxentes tomaron parte na conquista de Arzawa.

## Véxase tamén 
### Outros artigos 
* Lista de rexións hititas históricas
Zithara

**Zithara** foi unha cidade ao norte ou nordeste de Hattusa, onde o rei Tudhaliyas III librou batalla contra os kaskas, que serían derrotados sobre o -1360.
Pihhuniya

**Pihhuniya** (segunda metade do século -XIV) foi reis dos kaskas, o único rei coñecido que tivo esta xente.

Un xefe kaska chamado Pihhuniya da terra de Tipiya, unificou as tribos kaskas e proclamouse rei. Pihhuniya iniciou os ataques cos que logrou o dominio da Terra Alta Hitita e da cidade de Istitina, que foi "pasto dos rabaños kaska". O rei hitita Mursilis II esixiu ao rei a evacuación dos territorios ocupados, pero non foi escoitado, e Mursilis marchou á Terra Alta Hitita e atacou o rei kaska, expulsándoo de alí e recuperando os territorios conquistados; os kaskas retiráronse seguindo unha política de terra queimada: cidades e campos quedaban desolados, pero Mursilis pacientemente reconstruíunas; o rei chegou a Tipiya, cidade capital dos kaska, que queimou. Pihhuniya foise axeonllar aos pés do rei e foi levado a Hattusa. A súa sorte final descoñécese.
Tipiya

**Tipiya** foi unha rexión (Tipiyawa) e unha cidade da Terra Alta Hitita onde se estableceron os kaskas no século –XIV. As principais cidades rexionais eran Tipiya e Kathaidwa. No reinado de Suppiluliumas I este kaskas serían sometidos e obrigados por tratado a achegar continxentes militares ao gran rei hitita, pero á morte do rei, e despois duns meses de goberno de Arnuwandas II, os continxentes xa non serían enviados ao novo rei Mursilis II.

Mursilis II foi á zona na súa segunda campaña militar (terceiro ano de reinado) e á cidade de Kathaidwa, que foi destruída, e fixéronse moitos prisioneiros cos que retornou á capital Hattusa.

De Tipiya foi o rei kaska Pihhuniya. O seu reinado acabou cando a cidade de Tipiya, que facía de capital, foi conquistada e incendiada por Mursilis II. Pihhuniya rendeuse e foi levado a Hattusa.
Chivi

**José Francisco Córdoba**, máis coñecido como **José Córdoba**, **Chivi** ou **o pornoautor**, nado en Madrid o 13 de xaneiro de 1977, é un cantautor español de letras satíricas.

## Traxectoria 
José Francisco Córdoba, máis coñecido como Chivi (*pornoautor*), é un cantautor saído da escola dos Calasancios en Madrid (España). Naceu o 13 de xaneiro de 1977 na cidade de Madrid. Dende moi novo, seguiu a obra dos grandes cantautores da época e baixo o seu influxo, empezou a compoñer as súas primeiras cancións en 1995. Aquelas letras das súas orixes eran moi diferentes ás de hoxe en día; falaban de amor, desamor e as súas vivencias de adolescente.

En 2004 compón e edita a canción "Trenes para el cielo" en homenaxe ás vítimas do 11-M.

Chivi chega ao cume do seu éxito e edita o disco *Spanish Psycho*, o 22 de novembro de 2005, baixo o selo El Diablo!. É o seu primeiro disco distribuído a grande escala no que conta coa colaboración de músicos como Joaquín Carbonell ou Despistaos. Neste disco José incluíu cancións cunha linguaxe máis coidada e menos ofensiva centrándose na calidade musical e no ton de humor sen necesidade de recorrer a groserías en exceso. Exemplo disto son os temas "Spanish Psycho" (sendo a súa primeira canción emitida en radio), "Mi princesa" ou "Cuando quiero llorar".

En 2008 José decide dar fin á súa personaxe Chivi para retomar o seu estilo orixinal e publica o disco *Estado natural*, firmado xa como José Córdoba e no que as súas letras adquiren un ton máis maduro.

## Polémica 
Chivi causou polémica na blog de David Bravo por un artigo escrito o 4 de agosto de 2007 no que se recollen unhas sorprendentes declaracións contraditorias sobre a piratería a través de redes P2P, xa que se declaraba abertamente en contra do intercambio de ficheiros ou a promoción por Internet cando en declaracións anteriores manifestárase completamente a favor.

O 7 de agosto de 2007 el mesmo desvelou que esas declaracións foron feitas co único propósito de negar a autoría de cancións que se lle atribuiran erroneamente, tales como "Negros de mierda" ou "Me cago en esos putos rumanos", que, polo seu forte contido racista, prexudicaban a súa imaxe.

## Discografía 
### Como Chivi 
* *Grandes fracasos* (1996)
* *Radikal* (1997)
* *Nuevo catecismo* (1998)
* *De cantautor a pornoautor* (1999)
* *Verdades como puños* (2002)
* *Sin pelos en la lengua* (2003)
* *Spanish Psycho* (2005)

### Como José Córdoba 
* *Estado natural* (2008)

## Notas 
## Véxase tamén 
### Ligazóns externas 
* Páxina web oficial
Azzi

**Azzi** foi un país ao norte do Éufrates e ao sur do país de Hayasa (da rexión de Trebisonda).

Pouco despois de -1400 a xente do país de Azzi invadeu a Capadocia oriental e serían combatidos polo rei hitita Tudhaliyas III (-1400 - -1380).

En tempo do rei Mursilis II (-1347 - -1320) Azzi estaba gobernado por un rei chamado Anniya que, segundo se supón, creou unha confederación política dos pobos (prearmenios) da fronteira oriental dos hititas, formando un reino que ía do río Iris (Ysehil Irmak) ao lago Van e do mar Negro a Ishuwa, mencionado polos historiadores como Hayasa-Azzi.

Anniya foi derrotado polos hititas (ver Hayasa) e talvez converteuse en vasalo ou o país foi anexionado. Se ben unha parte dos seus dominios quedaron baixo control hitita, o país de Azzi debía de manter ou recuperar a independencia, porque un rei de Azzi aínda se resistía aos hititas durante o reinado de Tudhaliyas IV, case un século despois (sobre -1240 / -1230).

Despois as noticias sobre Azzi desaparecen.
Ishuwa

**Ishuwa** ou **Isuwa** foi un reino situado na rexión entre Malatya e Kemakh. O nome Ishuwa parece que vén de "cabalo" (a palabra luvita *asuwa* quere dicir cabalo, o armenio *esh* é xenitivo de *ishoy* que quere dicir "ruc"; e tamén o hurrita *eshshi*, *ishshiya* quere dicir “cabalo”). O seu deus principal, ou polo menos un dos máis importantes, era o deus hitita **Pirua**, simbolizado por un cabalo.

Durante a crise de Hatti (séculos -XVI – -XV), con Mitanni no seu punto de máximo poder, na rexión do Alto Éufrates e a futura Armenia formáronse pequenos reinos: Tegarama, Zazzisa, Alha, Armatana, Arawanna, Ishuwa e outros, que foron sometidos por Muwatallis I (sobre -1420 - -1400).

Pouco despois do -1400 o país de Isuwa sublevouse contra Tudhaliyas II (-1400 - -1380) e os hititas combatérono, pero crese que en xeral pasou a estar debaixo influencia de Mitanni.

Isuwa foi o centro dunha coalición contra os hititas, onde o rei Tudhaliyas III, apoiara a Artatama, un rival de Tushratta na sucesión ao trono de Mitanni.

Suppiluliumas I (-1380 - -1346), rei hitita, disputou tamén con Tushratta de Mitanni a soberanía sobre Isuwa, e finalmente gañou, porque o rei explica nunha estela que reconquistou o país. Parece que desde entón o dominio hitita se consolidou alí; unha filla do rei Hattusilis III, Kilus-Hepa, casou co rei Ari-Sarruma (tamén Ehli-Sarruma) e en tempo de Tudhaliyas IV (-1255 - -1230) o reino vasalo de Isuwa era un fiel aliado cando Tukulti-Ninurta I de Asiria atacou territorio hurrita pouco despois do -1240 e ocupou o país e someteuno a vasalaxe.

O rei hitita Tudhaliyas IV non dubidou en declarar a guerra. O rei asirio reuniu ao seu exército en Taite. O exército hitita avanzou cara Nihriya onde o foi atopar o exército asirio. O rei asirio repregou as súas tropas cara a Sura, onde se librou a batalla, que foi unha vitoria asiria e unha clara derrota hitita. Tudhaliyas retirouse a Alatarma, un pouco ao leste do Éufrates, en posición descoñecida, probabelmente en Isuwa. O nome do rei de Isuwa non aparece nas inscricións.

Antes do -1200 o rei hitita Suppiluliumas II fixo unha campaña no país e seguramente impuxo a vasalaxe ao seu rei (que era vasalo asirio), pero iso foi por pouco tempo, porque pouco despois do -1200 o imperio vai desaparecer. Isuwa seguramente restou independente ata que Teglatfalasar I (-1115 – -1076) someteu o reino de Isuwa pouco despois de subir ao trono.

## Lista de reis
*Ehli-Sarruma, sobre -1260 - -1250.
Condado de Cache

O **Condado de Cache** é un condado do estado norteamericano de Utah, localízase no norte xunto á fronteira co estado de Idaho. Comprende dúas zonas ben diferenciadas no occidente o Val de Cache atravesado polo río Bear, onde se concentra a poboación e no oriente a cordal de Wasatch. O primeiro asentamento do territorio foi Wellsville fundado por Peter Maughan en río Bear. A superficie é de 3,038&nbsp;km² e a poboación de 91.391 habitantes (2005), a capital e principal cidade é Logan.
86

## Acontecementos 
* Xermania divídese en dúas provincias: Alta e Baixa Xermania

## Nacementos 
* 19 de setembro - Antonino Pío, emperador romano.

## Mortes 
## Outros 
* Historia ano a ano
87

## Acontecementos 
[miniatura|250px|Decébalo ([columna de Traxano).]]
* Decébalo convértese en rei dos dacios (até 106), sucedendo a Duras.
* Lugdunum (Lión), cidade da Galia, acada unha poboación de 100&nbsp;000 habitantes.

## Nacementos 
* Tolomeo, matemático, astrónomo e xeógrafo grego († 150) (datas dubidosas).

## Mortes 
## Outros 
* Historia ano a ano
Dolo, Venecia

miniatura|San Rocco
**Dolo** é unha comuna de 14.411 habitantes e 24&nbsp;km² da provincia de Venecia, Italia. Localizada nunha zona chá atravesada por numerosas canles artificiais e regatos de escasa relevancia agás o Naviglio del Brenta. Dolo antes de 1405 estaba baixo xurisdición de Padua pero tras a guerra con Venecia quedou baixo a xurisdición da República Serenísima. Ademais da vila de Dolo a comuna comprende as fraccións de Arino e Sambruson.
88

## Acontecementos 
* Clemente sucede a Anacleto como papa.

## Nacementos 
## Mortes 
* Anacleto, terceiro papa.
* Tiridates I de Amenia.

## Outros 
* Historia ano a ano
Istitina

**Istitina** foi unha cidade da Terra Alta Hitita que sobre o -1320/-1310 foi conquistada polo rei dos kaskas, Pihhuniya, que a converteu, segundo os hititas, en "pasto para os rabaños kaska". Mursilis II esixiu ao rei a evacuación dos territorios ocupados, pero non foi escoitado, e tivo que ir á zona. Istitina foi reconquistada, pero un par de anos despois foi atacada por Anniya de Azzi e de Hayasa e destruída.
90

## Acontecementos 
* Colonia tórnase a capital da Xermania Inferior.

## Nacementos 
## Mortes 
* Gaius Valerius Flaccus, poeta romano.

## Outros 
* Historia ano a ano
91

## Acontecementos 
* Roma é descrita por Estacio nos seus poemas.
* Fin da guerra dos hunos na China (dende o 73).
* O emperador Domiciano publica a lei Irnitana para os municipios de Hispania.

## Nacementos 
## Mortes 
## Outros 
* Historia ano a ano
92

## Acontecementos 
* O emperador Domiciano emite un edicto polo cal se restrinxe a superficie de cultivo da videira, en favor da extensión do cultivo do trigo.
* A Legio XXI Rapax é aniquilada nunha revolta en Panonia.

## Nacementos 
## Mortes 
* Ban Gu (*Pan Ku*), sabio chinés, executado (n. 32).

## Outros 
* Historia ano a ano
93

## Acontecementos 
## Nacementos 
## Mortes 
* 23 de agosto - Gnaeus Julius Agricola, xeneral e político romano.

## Outros 
* Historia ano a ano
96

## Acontecementos 
* Nerva sucede a Domiciano como emperador.
* Na illa de Patmos, Xoán o Evanxelista escribe o *Apocalipse*.

## Mortes 
* 18 de setembro - Domiciano, emperador romano.
* Estacio, poeta latino.

## Véxase tamén 
### Outros artigos 
* Historia ano a ano
94

## Acontecementos 
* Flavio Xosefo publica as *Antigüidades xudeas* pouco antes da súa morte.
* Domiciano reconstrúe a *Curia Julia* 30 anos despois da súa destrución.
* Domiciano expulsa os filósofos de Roma.
* Quintiliano publica o seu tratado de oratoria en 12 volumes.
* Octavio Theion asume como arconte de Atenas.
* Os partos envían unha misión diplomática a China, en resposta ós legados enviados pola dinastía Han.

## Nacementos 
* Emperador An da China.

## Mortes 
## Outros 
* Historia ano a ano
98

## Acontecementos 
* Traxano sucede a Nerva no Imperio romano. É o primeiro emperador nado nunha provincia romana, concretamente en Itálica.

## Nacementos 
## Mortes 
* 27 de xaneiro - Nerva, emperador romano (n. 32).
* Apolonio de Tiana.

## Outros 
* Historia ano a ano
97

## Acontecementos 
* Evaristo sucede a Clemente como papa.
* 28 de outubro - O emperador romano Nerva nomea a Traxano como seu fillo adoptivo e sucesor.

## Nacementos 
## Mortes 
* Clemente, papa.

## Outros 
* Historia ano a ano
99

## Acontecementos 
## Nacementos 
## Mortes 
* Musonius Rufus, filósofo romano.

## Outros 
* Historia ano a ano
Wessobrunner Gebet

O **Wessobrunner Gebet** é un poema alemán, unha das máis antigas composicións líricas en alto alemán antigo datada en torno ao 790. Recibe o nome do mosteiro no que se conservou a única copia que existe e que data do 814, o mosteiro de Wessobrunner, inda que actualmente se atopa na Biblioteca de Baviera.

O poema divídese en dúas partes diferenciadas, a primeira é unha especie de oración pola creación do mundo en nove versos, a segunda parte é unha oración en prosa libre.
Lóxica combinatoria

A **lóxica combinatoria** é unha notación introducida por Moses Schönfinkel e Haskell Curry para eliminar a necesidade de variables na lóxica matemática. Máis recentemente usouse na ciencia informática como un modelo teórico de computación e tamén como a base para o deseño de linguaxes de programación funcionais. Baséase en combinadores, funcións de orde superior que utilizan unicamente a aplicación de funcións e eventualmente doutros combinadores para definir un resultado a partir dos seus argumentos.

A lóxica combinatoria pode ser vista como unha variedade do cálculo lambda nas que as expresións lambda son substituídas por un limitado número de combinadores. O exemplo máis simple de combinador é **I**
:(**I** *x*) = *x*
Cadaverina

miniatura|dereita|300 px|Estrutura química da cadaverina.
miniatura|dereita|300 px|Descarboxilación da lisina orixinando cadaverina.

A **cadaverina** (NH2(CH2)5NH2) é unha poliamina do grupo das diaminas producida pola descarboxilación do aminoácido lisina catalizada pola encima lisina descarboxilase (LDC). A cadaverina tamén se chama **1,5-pentanodiamina** e **pentametilenodiamina**. É unha diamina tóxica e fedorenta semellante á putrescina. Ambas as dúas orixínanse durante a putrefacción dos tecidos animais, na que interveñen bacterias saprófitas, pero a cadaverina non se asocia unicamente á putrefacción, xa que os seres vivos tamén a producen en pequenas cantidades e é parcialmente responsable do cheiro característico dos ouriños e do seme.

## Historia 
A putrescina  e a cadaverina foron descritas por primeira vez en 1885 polo médico alemán Ludwig Brieger (1849–1919).

## Importancia clínica 
Atopáronse elevados niveis de cadaverina nos ouriños dalgúns pacientes con defectos no seu metabolismo da lisina.

## Toxicidade 
A cadaverina é tóxica a altas doses. Nas ratas obsérvase unha toxicidade oral aguda de máis de 2000&nbsp;mg/kg de peso corporal.

## Notas 
## Véxase tamén 
### Outros artigos 
* Poliamina
* Putrescina
Nazareth

: *Este artigo trata sobre un concello belga, para a vila portuguesa véxase Nazaré, para a israelita véxase Nazaret.*
miniatura|Localización de Nazareth
**Nazareth** é un concello da provincia de Flandres Oriental, Bélxica. A súa superficie é de 35,19&nbsp;km² e está habitado por 10.947 persoas (2006). En 1977 integrou o antigo concello de Eke.

O seu nome procede da cidade bíblica de Nazaret.
Abdolhassan Banisadr

miniatura|dereita|200px|
**Abdolhassan Banisadr**, nado en Hamedan o 22 de marzo de 1933 e finado en París o 9 de outubro de 2021, foi un político iraniano, primeiro presidente da república elixido tras a revolución islámica de 1979.

## Traxectoria 
Foi membro do movemento estudantil oposto ao goberno do xa de Irán. Estivo en prisión dúas veces, en 1963 exiliouse en Francia e participou no grupo da resistencia dirixido polo aiatolá Khomeini e retornou ao tempo ca el ó Irán. Foi viceministro de economía, actuou brevemente como ministro de asuntos exteriores e foi o ministro de economía de 1979 a 1980.

Destituído polo aïatolá Khomeini o 21 de xuño de 1981, para evitar ser asasinado fuxiu do país coa maior parte dos seus colaboradores, refuxiándose en Francia.

## Notas
Manuel González Rodríguez

**Manuel González Rodríguez**, nado en Botos  (Lalín) en 1903 e finado en Madrid en 1974, foi un mestre, xornalista e político galego.

## Traxectoria 
Estudou maxisterio na Escola Normal de Pontevedra. Foi mestre da escola laica da sociedade Unión del Partido de Lalín de Buenos Aires en Porreiros (Gresande). Aprobou as oposicións de Maxisterio e foi destinado á parroquia estradense de Ribeira. Propuxo a idea de erixir na Estrada un monumento a Pardo de Cela por subscrición popular, para o que realizou campaña en *El Emigrado*, e foi nomeado vicepresidente do Comité pro Monumento constituído na Estrada o 3 de decembro de 1932. En 1933 trasladouse a escola de Soutolongo, que foi o seu destino definitivo. Militante do Partido Galeguista, fixo unha entusiasta campaña a prol da autonomía de Galicia no periódico *Razón*, foi un dos membros da mesa da IV Asemblea do Partido Galeguista en abril de 1935 e un dos oradores do mitin das Arengas o 24 de xullo dese ano. Co golpe de Estado do 18 de xullo de 1936 non foi sancionado, pero tivo que afiliarse a Falange.

Activo xornalista, colaborou tamén en *El Pueblo Gallego*, *Correo de Galicia*, *Eco de Galicia*, *A Nosa Terra*, *El País*, *Cultura Gallega*, *Faro de Vigo* e *La Voz de Galicia*.

## Vida persoal 
Casou en 1932 con Dolores Brandido Palmaz, coa que tivo tres fillos.

## Notas 
## Véxase tamén 
### Bibliografía 
* Manuel González, o escolante de Soutolongo artigo de Manuel Igrexas.
*
Mestre de cerimonias

Un **mestre** ou **mestra de cerimonias,** (en inglés: *master of cerimonies*) abreviado **MC** ou **emcee** (pronunciado [em'sii]), é o anfitrión oficial dunha cerimonia, evento organizado, conferencia, convención ou actuación similar. O termo úsase a miúdo para connotar a unha persoa que presenta aos demais artistas, fala co público, entretén á xente e, en xeral, mantén o evento en movemento, por exemplo en referencia aos anfitrións de programas de televisión. Na cultura hip hop aplicábase ás persoas que se dedicaban a animar ó público nas sesións dos disc-jóckeis, concepto que foi evolucionando para referirse aos rapeiros.

## Historia 
O termo está documentado por primeira vez na Igrexa católica desde o século V, onde o mestre de cerimonias é un funcionario da casa Pontificia responsable da correcta e fluída realización dos elaborados rituais que implican o Papa e a sagrada liturxia. Tamén se refire ao oficial de protocolo durante unha función oficial do estado, especialmente nas monarquías. Ademais, o termo tamén existe en varias ordes cabaleirescas e fraternais.

## Véxase tamén
### Outros artigos
* Cultura hip hop
* Música hip hop
* Disc-jóckey
Batman (filme de 1989)

***Batman*** é un filme norteamericano de 1989 baseado na saga de banda deseñada *Batman* de Bob Kane. É o primeiro dunha serie de catro filmes, dirixido por Tim Burton e con Michael Keaton como Bruce Wayne/Batman e Jack Nicholson como The Joker. Envolto nunha atmosfera escura e gótica como os cómics do Batman de Frank Miller ou Alan Moore foi un éxito comercial. No filme nárrase como Batman comenza a súa carreira contra o crime en Gotham, cidade que está preparando as celebracións do seu 200 aniversario e que temía un aumento da violencia.

## Sinopse 
A escura e perigosa cidade de Gotham tan só está protexida polo seu corrupto corpo de policía. A pesar dos esforzos do fiscal do distrito Harvey Dent e o comisionado de policía Jim Gordon, a cidade é cada vez máis insegura ata que aparece Batman. A reputada xornalista Vicky Vale intentará descubrir o segredo que se agocha trala capa do home morcego.

## Personaxes 
miniatura|esquerda|Michael Keaton en 2002.
* Michael Keaton como Batman/Bruce Wayne 
* Jack Nicholson como Jack Napier/Joker 
* Kim Basinger como Vicki Vale 
* Robert Wuhl como Alexander Knox 
* Pat Hingle como Commisionado Gordon 
* Billy Dee Williams como Harvey Dent 
* Michael Gough como Alfred 
* Jack Palance como Grissom 
* Jerry Hall como Alicia 
* Tracey Walter como Bob the Goon
* Lee Wallace como o Alcalde
* William Hootkins como o tenente Eckhardt

## Galardóns e nomeamentos 
* 1989: Oscar: Mellor dirección artística.

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en Metacritic 
* Ficha en AllMovie
Agamidae

A dos **agámidos** (***Agamidae***) é unhna de familia de réptiles da orde dos escamosos, suborde dos lacertilios e infraorde dos iguanios, que comprende máis de 400 especies en África, Asia, Oceanía e algunhas no sur de Europa. 

Filoxeneticamente están relacionadas cos iguánidos, caracterizadas pola dentición predominantemente acrodonte. 

## Características 
Os agámidos teñen usualmente fortes patas. As súas colas non poden rexenerarse como as dos xecos. Moitas especies son capaces de limitados cambios de coloración. Ecoloxicamente viven desde cálidos desertos a selvas tropicais. 

## Taxonomía 
### Descrición 
A familia foi descrita en 1825 polo naturalista, médico, zoólogo e explorador alemán Johann Baptist von Spix, nas páxinas 1-26 da súa obra *Animalia nova sive species nova lacertarum quas in itinere per Brasiliam annis MDCCCXVII-MDCCCXX jussu et auspicius Maximiliani Josephi I Bavariae Regis suscepto collegit et descripsit Dr. J. B. de Spix*. (Texto completo).

### Etimoloxía 
O nome da familia está formado, como é norma, sobre a raíz do seu xénero tipo, *Agamus*, coa adición do sufixo do latín científico *-idae*, propio das familias de animais.

### Clasificación 
Na actualidade recoñécense dentro da familia as subfamilias seguintes:
* *Agaminae* Spix, 1825 
* *Amphibolurinae* Wagler, 1830  
* *Draconinae* Fitzinger, 1826  
* *Hydrosaurinae* Kaup, 1828  
* *Leiolepidinae* Fitzinger, 1843  
* *Uromastycinae* Theobald, 1868   

## Notas 
## Véxase tamén
Osmo

Como topónimo **Osmo** pode referirse a:

;En Galiza
***Osmo**, parroquia do concello de Cenlle;
****Osmo**, lugar de dita parroquia.

;Igrexa de Galiza
***Igrexa de San Miguel de Osmo**, construción relixiosa de fábrica orixinal románica con pinturas manieristas no seu interior.
Astureses, Boborás

**San Xulián de Astureses** é unha parroquia do concello ourensán de Boborás. Segundo o IGE en 2011 tiña 212 habitantes (105 homes e 107 mulleres).

## Xeografía 
A parroquia limita coas parroquias de Corneda (O Irixo), Madarnás e Longoseiros (O Carballiño), Moldes e Xuvencos (Boborás). A parroquia está cruzada polo oeste, de norte a sur, polo río Pedriña, un afluente do Arenteiro, e ten ao longo do seu percorrido varios muíños que hoxe en día é difícil visitar, aínda que en Fondo de Vila existe un muíño totalmente funcional. Está formada por varios núcleos de poboación. O núcleo de Batallás está formado polos lugares de Batallás de Abaixo, Batallás do Medio e Batallás de Arriba, este pertencente ao Carballiño.

## Economía 
Parte da poboación traballa no sector servizos en vilas próximas como O Carballiño ou mesmo Ourense. Existe un alto nivel de emigración. Demograficamente a poboación está envellecida.

## Patrimonio 
A igrexa de San Xulián de Astureses está situada en Outeiro e para chegar a ela pódese tanto ir por Fondo de Vila como pola Penela.

Na ermida da Saleta celébrase unha romaría anual. Está rodeada por unha carballeira, e antigamente celebrábase unha competición automobilística de rallys, coñecida como Subida á Saleta.

## Festas 
As tres festas principais son o San Bertolameu (24 de agosto), a Romaría da Saleta (19 de setembro), e o San Xulián, patrón da parroquia, que se celebra o 7 de xaneiro. As dúas primeiras son máis concorridas debido ás datas de verán e a que a festa patronal coincide co remate do Nadal.

## Lugares e parroquias 
### Lugares de Astureses 
### Parroquias de Boborás 
## Notas 
## Véxase tamén 
### Outros artigos 
* Lugares de Boborás
89

## Acontecementos 
* Fundación de *Aquincum*, futura Budapest.
* Plutarco convértese en bispo de Bizancio.

## Nacementos 
## Mortes 
* Policarpo I, bispo de Bizancio.

## Outros 
* Historia ano a ano
Avogado, avogada

miniatura|Avogado francés, principios do s. XX.
Un **avogado** (do latín *advocatus*) é aquela persoa, licenciada en dereito que exerce profesionalmente a defensa das partes en xuízo e toda clase de procesos xudiciais e administrativos e, en xeral, o asesoramento e consello en materias xurídicas. Na maioría dos ordenamentos, para exercer esta profesión, requírese estar inscrito nun colexio de avogados.

## Exercicio profesional 
Persoa que exerce o dereito, sendo un colaborador activo e indispensable da Administración de Xustiza.

O avogado é un dos cooperadores ou axentes que interveñen no proceso da administración de xustiza defendendo os intereses das parte en litixio. Ao ser o avogado un profesional especificamente preparado e especializado en cuestións xurídicas, é a única persoa que pode ofrecer un enfoque adecuado do problema que ten o cidadán dende o punto de vista procesual.

Débese salientar que ademais da súa intervención en xuízo, unha función básica e principal do avogado é a preventiva. Con asesoramento, unha correcta redacción dos contratos e documentos etc, evítanse conflitos, de forma que o avogado, máis ca para os preitos ou xuízos, serve para non chegar a eles. Tanto é así que na maioría dos procedementos xudiciais é obrigatorio comparecer perante os tribunais e asistido ou defendido por un avogado.

A actuación profesional do avogado baséase nos principios de liberdade e independencia. O principio de boa fe preside as relacións entre o cliente e o avogado, que está suxeito ao segredo profesional.

Por medio dos colexios de avogados ou organismos pertinentes, dependendo do país, existen servizos de asistencia xurídica gratuíta (Servizo de orientación xurídica, quenda de oficio e asistencia a detidos) para os cidadáns que carecen de medios económicos para pagar os honorarios dun avogado.

Diversos colectivos profesionais prestan servizos próximos aos dos avogados, especializados no asesoramento ou na xestión de cuestións ou en materias moi concretas. O único profesional habilitado para o trámite completo dunha cuestión xudicial é o avogado.

Dentro da profesión de avogados, as especialidades máis habituais adoitan ser: dereito civil, de familia, penal, mercantil, laboral, administrativo,  tributario, constitucional, ambiental e internacional privado.

## Véxase tamén 
### Ligazóns externas 
* Consello da Avogacía Galega
* Ordem dos Advogados. Portugal
Queops

**Queops, Khufu, Cheops** ou **Kheops** (2589 a.C. - 2566 a.C.) foi o segundo monarca da **Dinastía IV** cuxo nome completo é *"Khnum-Kuefui"* ("Khnum protéxeme"), fillo de **Snefru** e coñecido principalmente por ser o construtor da Gran Pirámide de Gizeh. A súa nai foi **Heteferes I**.

A única representación que se conserva del é unha pequena estatuíña de marfil representado coa coroa vermella do Baixo Exipto sentado nun trono coa inscrición do seu nome de Horus, atopada por Flinders Petrie no Templo de Khentimentiu en Abidos (conservada no Museo Exipcio do Cairo).

## Titulatura 
## Véxase tamén 
### Outros artigos 
* Barca funeraria de Queops
Tel Aviv

**Tel Aviv-Jaffa** (hebreo: תֵּל־אָבִיב-יָפוֹ; árabe: تَلْ أَبِيبْ يَافَا‎) é a segunda cidade máis poboada de Israel, e está localizada na costa do mar Mediterráneo. Tamén forma a maior área metropolitana do estado de Israel, o chamado Gush Dan.

A densidade de poboación é de 7445 persoas por km². De acordo coa Oficina Israelí de Estatísticas (CBS), en xuño do 2006, a poboación da cidade situábase nos 380 600 habitantes, cun crecemento anual do 0,9%. O 96,1% dos cidadáns son xudeus, mentres que o 3 % son árabes musulmáns e o 0,9 % son árabes cristiáns. Algunhas estimacións din que na cidade residen uns 50 000 traballadores ilegais.

## Orixe do nome 
O nome de Tel Aviv en hebreo significa "Outeiro (*tell|tel*) da primavera (*aviv*)". Este é o nome dado por Nahum Sokolow para a tradución hebrea do libro de Theodor Herzl *Altneuland* ("A vella nova terra").

## Xeografía 
### Clima 
Tel Aviv ten un clima mediterráneo con veráns quentes e húmidos, e invernos chuviosos. A temperatura media do verán é de 26&nbsp;°C e no inverno é de 12&nbsp;°C. A humidade tende a ser alta durante todo o ano, especialmente entre os meses de outubro e abril, a estación húmida. A media de precipitacións é de 530 milimetros. No inverno a temperatura pode caer unha ou dúas veces a 6&nbsp;°C polas mañás. A temperatura tamén pode chegar aos 35&nbsp;°C durante as vagas de calor.

## Cultura 
En Tel Aviv destacan varias institucións culturais como o Instituto Afro-asiático para Estudos de Traballo e Cooperación , a Orquestra Filharmónica de Israel, o Habimah, que é o Teatro Nacional de Israel, e o Museo de Tel Aviv. Destaca tamén a casa preservada en memoria de Haim Nachman Bialik, un recoñecido poeta nacional. Foi considerada Patrimonio Mundial no 2003.

## Política e goberno 
### Alcaldes da cidade 
* Meir Dizengoff (1921–1925)
* David Bloch (1925–1927)
* Meir Dizengoff (1928–1936)
* Israel Rokach (1936–1952)
* Chaim Levanon (1953–1959)
* Mordechai Namir (1959–1969)
* Yehoshua Rabinowitz (1969–1974)
* Shlomo Lahat ("Chich") (1974–1993)
* Ronnie Milo (1993–1998)
* Ron Huldai (1998–)

## Cidades irmás 
## Galería de imaxes 
thumb|800px|center
thumb|thumbtime=00:03

## Notas 
## Véxase tamén 
### Ligazóns externas 
* ImagenesdeIsrael.com - Sitio de Israel en Internet - Fotos de Tel Aviv 
* Sitio oficial da cidade de Tel Aviv
Quinto real

O **quinto real** era a parte correspondente á Coroa de Castela, a modo de imposto, que se estableceu en 1504 e gravaba diversas actividades como a explotación de minas, as conquistas das Américas, as actividades da frota. Significaba o 20% do total e durou máis de 200 anos. En 1723 foi reducido ao 10%.
Abelendo, Xuño, Porto do Son

**Abelendo** é un lugar da parroquia de Xuño no concello coruñés de Porto do Son, na comarca de Noia. Segundo o padrón municipal (INE 2020) ten 7 habitantes (6 homes e 1 muller).

Está situado na estrada local que conduce dende a AC-550 ata a ladeira dos montes do Barbanza. Atópase despois da aldea do Castelo, e serve de lindes da parroquia de Xuño e malia de Oleiros (Ribeira).

O fitónimo **Abelendo** fai referencia á abundancia de abeleiras.

Nunha casa dun veciño de Abelendo foron rodadas escenas da película de Alejandro Amenábar *Mar adentro*, baseada na tráxica historia do tetrapléxico Ramón Sampedro, nado no lugar veciño de Sieira e habitante destas terras.

## Lugares e parroquias 
### Lugares de Xuño 
### Parroquias de Porto do Son
Ría de Muros e Noia

A **ría de Muros e Noia** forma parte das Rías Baixas, sendo a que está situada máis ó norte, entre as rías de Corcubión e Arousa. A ría foise formando na desembocadura do río Tambre.

As augas do Tambre son as que orixinan na súa confluencia co mar, un hábitat no que se desenvolverán os bivalvos, que serán o motor económico das vilas que a circundan. As ameixas e os berberechos acadan boas proporcións nos tempos da colleita, a partir do mes de setembro, nos lombos de Testal e o Freixo, grazas a esa simbiose entre as augas doces do río e a salinidade que achega o océano Atlántico.

A ría comeza a partir da punta do Castro de Baroña en Porto do Son, pola súa beira sur, e remata coa punta Carreiro en Louro (Muros), pola súa parte norte.

Entre as vilas a destacar están as que dan nome á ría: Muros, fundada detrás do monte Louro como unha vila mariñeira agochada da vista de piratas e de corsarios alá polo século XVI e XVII e Noia, vila medieval. Tamén Porto do Son, que vive fundamentalmente do turismo e do mar e Portosín, outra vila de interese pertencente ao mesmo concello.

## Marca turística ría da Estrela 
Os concellos con saída á ría, Outes, Noia, Muros, Porto do Son, xunto con Lousame, constituíron en 2015 a Asociación de Desenvolvemento Rural Ría Muros-Noia, un organismo intermunicipal que xunta esforzos para a promoción e posta en valor dos recursos da ría e dos concellos que a conforman.
Estes concellos crearon unha marca turística, *A Ría da Estrela*, co logotipo dunha estrela de mar que representa os cinco concellos que se inclúen no proxecto e evoca aspectos do Camiño como a relación coa vía láctea.

A raíz desta nova marca turística naceu o xornal dixital *Xornal da Estrela*.

## Galería de imaxes 

Ficheiro:Noia 060828 Ria.jpg|Noia.
Ficheiro:Outes.Galiza.05.jpg|Outes.
Ficheiro:Esteiro. Muros. Galiza.jpg|Muros.
Ficheiro:Fotos Galicia II 113.jpg|Ría de Muros.
Ficheiro:Panoramica desde a praia de Aguieira - Porto do Son - 01.jpg|Panorámica da ría desde a praia de Aguieira.

## Notas
## Véxase tamén 
### Outros artigos 
* Ponte Nafonso
* Illa da Creba
101

## Acontecementos 
* O Imperio Romano atinxe a súa máxima extensión, que iría aguantar até o 107.
* Introdución do budismo en Indonesia.

## Nacementos 
* Herodes Ático, político e orador grego.

## Mortes 
## Outros 
* Historia ano a ano
102

## Acontecementos 
* Traxano retorna a Roma tras unha exitosa campaña en Dacia.
* Traxano divide Pannonia en dúas porcións nalgún momento entre este ano e 107.

## Nacementos 
## Mortes 
* Papa Clemente I (data tradicional).

## Outros 
* Historia ano a ano
Galería de imaxes de Sandiás

**Galería de imaxe**s do concello de Sandiás na provincia de Ourense.

## Sandiás 

Ficheiro: Igrexa de Sandiás.jpg|Igrexa e reitoral de Santo Estevo de Sandiás
Ficheiro: Torredocastro.jpg|Torre do Castro ou de Sandiás (S. XII)
Ficheiro: Homenaxemullerlabrega.jpg|Homenaxe á muller labrega en Sandiás
Ficheiro: RETABLO E BOVEDA DE STO. ESTEVO DE SANDIÁS.jpg|Retablo da igrexa de Santo Estevo de Sandiás (S.XVII)
Ficheiro: Centroecuestreantela.jpg|Carreiras de cabalos no Centro Ecuestre de Antela en Sandiás
Ficheiro:Igrexa de Piñeira de Arcos, Sandiás - suroeste.jpg|Igrexa de San Xoán de Piñeira de Arcos (S.XIX)
Ficheiro: Canledalagoa.jpg|Canle da lagoa de Antela á altura de Vilariño das Poldras
Ficheiro: Romariadosanbieito.jpg|Romaría do San Bieito da Uceira en Sandiás
Ficheiro:Miliario_de_Zadagós_a.jpg|Miliario de Zadagós
Ficheiro:MiliariosvilarB1o1.jpg|Miliarios de Vilariño das Poldras
Ficheiro:Hipódromo de Antela.jpg|Centro Ecuestre de Antela

## Véxase tamén 
### Outros artigos 
*Galería de imaxes de Galicia
*Lugares de Sandiás
*Eleccións municipais en Sandiás
*Galería de imaxes da comarca da Limia
Burlington Books

**Burlington Books** é unha editorial especializada na publicación de libros de texto e outros materiais audiovisuais para o ensino do inglés.

Estabeleceuse en España no ano 1994, e dispón dunha delegación na cidade da Coruña desde o ano 2002.

Actualmente trátase da editorial con maior implantación nos centros de ensino de ESO e bacharelato en toda España.

## Véxase tamén
### Ligazóns externas
*www.burlingtonbooks.es
Chișinău

miniatura|O parque central «Ștefan cel Mare»
**Chișinău** (pronúnciase /ki.ʃi.'nəǔ/, *quixinau*) é a capital e a maior cidade da Moldova, antigamente coñecida como Kishinev. É tamén considerada unha das capitais máis arborizadas da Europa e é a máis grande da república. Localízase no centro xeográfico do país, ás marxes do río Bîc.

Economicamente, a cidade é o maior centro comercial e industrial da área, así como o maior nó de comunicacións. A cidade de Chisinau é un dos centros culturais de Moldova e é unha das capitais europeas con maior proporción de zonas verdes.

Cunha poboación de 756.900 habitantes (2023) que chega aos 976.000 coa súa area metropolitana, Chișinău é, despois de Bucarest, a segunda maior cidade de lingua romanesa do mundo.

Do total da súa poboación, cerca do 73% son de etnia moldova/romanesa, en canto que un 13% son rusos, un 8,5% de ucraínos e 1,2% de búlgaros. O restante está composto de diversos grupos étnicos, como os gagauz.

Durante a época soviética, Chișinău oficialmente chamábase *Kishinev* (Кишинёв) e así aínda é coñecida en moitos países, como un dos vestixios da era comunista.

## Véxase tamén 
### Ligazóns externas 
* Páxina oficial de Chișinău (en romanés)
* Chișinău - Portaíl Moldavíe  (en francés)
* Comunidade xudaíca de Chișinău
Partit Comunista dels Valencians

O **Partit Comunista dels Valencians** (**PCV**) foi un partido comunista valenciano creado en maio de 1987 como unha escisión dirixida por Víctor Baeta do Partit Comunista del País Valencià. A escisión tivo lugar pola, segundo o PCV, morna postura do PCPV á hora de dar apoio ás loitas veciñais do barrio de Benimaclet polo trenet, xa que as protestas ían en contra do PSPV-PSOE, partido que gobernaba na Xeneralidade Valenciana co apoio dos comunistas. En novembro de 1991 o PCV integrouse no Moviment de Defensa de la Terra (sector IPC).
Rod Stewart

**Roderick David Stewart**, nado o 10 de xaneiro de 1945 en Londres, é un cantante, compositor e músico británico. Foi membro de The Jeff Beck Group e de The Faces antes de iniciar a súa carreira en solitario.

Rod Stewart ten acadados númerosos éxitos mundiais, sobre todo no Reino Unido, onde dos seus 62 singles principais, 24 estiveron no Top 10 e seis chegaron ao número un. Nos Estados Unidos 16 dos seus sinxelos entraron no Top 10, acadando catro deles o número 1 da lista Billboard Hot 100.

Rod Stewart ten vendidos máis de 100 millóns de discos, o que o sitúa coma un dos artistas musicais con máis vendas en todo o mundo.

## Listaxe de bandas 
Durante a súa carreira Rod Stewart foi membro de varios grupos incluídos:

* Jimmy Powell and the Five Dimensions (1963)
* The Hoochie Coochie Men (1964–1965)
* The Steampacket (1965-1966)
* Soul Agents (1965–1966)
* Shotgun Express (1966)
* The Jeff Beck Group (1966–1969)
* Faces (1969–1975)
Carlos López Riaño

**Carlos López Riaño**, nado en Tuimil (Bóveda) o 6 de novembro de 1940 e finado en Madrid o 15 de abril de 2022, foi un político galego.

## Traxectoria 
Licenciado en Dereito, ingresou no PSOE en 1966. Histórico dirixente da corrente do PSOE Izquierda Socialista ata que en 1987 a deixou por discrepancias internas, opúxose á entrada de España na OTAN polo que foi reprobado polo Comité Federal do PSOE. Foi deputado no Congreso dos Deputados por Madrid, delegado do goberno para o Plan Nacional contra a droga (1994-1996) e durante o seu mandato propuxo abrir un debate en torno á despenalización do cánnabis. Tamén foi concelleiro en Madrid.

## Notas 
## Véxase tamén 
### Ligazóns externas 
*Ficha no Congreso
Crebaxeos

[miniatura|250px|Crebaxeos da Garda Costeira dos Estados Unidos na [Antártida]]
Un **crebaxeos** ou **quebraxeos** é un navío construído especialmente para navegar entre augas cubertas de xeo. Para que un barco poida ser considerado como crebaxeos precisa tres compoñentes: un casco especial reforzado, que a forma do casco lle posibilite esparexir o xeo e que teña forza suficiente para abrise paso.

Nas primeiras expedicións polares utilizáronse navíos baseados nos xa existentes aos que se reforzaba con dobre casco e bandas de ferro no exterior, sobre a popa, a proa e a quilla. O primeiro crebaxos equipado con máquina de vapor foi o *Pilot* construído en Kronstadt en 1864.

## Crebaxeos 
* Suur Tõll: Estonia, 1914

## Notas
Under a Billion Suns

***Under a Billion Suns*** é o sétimo álbum da banda de grunge estadounidense Mudhoney, editado o 7 de marzo de 2006 a través do selo Sub Pop Records.

Os primeiros centos de copias pre-ordenadas á Sub Pop foron asinadas pola banda, e viñan cun CD extra que contiña demos e remesturas.

## Listaxe de cancións 
# "Where Is The Future"
# "It Is Us"
# "I Saw The Light"
# "Endless Yesterday"
# "Empty Shells"
# "Hard-On For War"
# "A Brief Celebration Of Indifference"
# "Let's Drop In"
# "On The Move"
# "In Search Of..."
# "Blindspots"
Partido Obrero Socialista Internacionalista

O **Partido Obrero Socialista Internacionalista** (**POSI**) é un partido trotskista fundado en Madrid en 1980 a partir de militantes do PSOE escindidos, xunto con outros  de Organización Cuarta Internacional, Liga Comunista e Liga Comunista Revolucionaria, e rexistrado en 1984. Os seus órganos de prensa son *La Verdad* e *Combate Socialista* e constitúe a sección española da Cuarta Internacional-Centro Internacional de Reconstrución.

## Eleccións 
*Eleccións xerais de 1986: 21.853 votos (0.11%)
*Eleccións xerais de 2000: 12.208 votos (0.05%)
*Eleccións xerais de 2004: 8.003 votos (0.03%)
*Eleccións europeas de 2004: 7.976 votos (0.05%)

## Véxase tamén 
### Ligazóns externas 
* Bases para la fusión, Congreso de Unificación POSI, LC, FP-LCR (1980).
Copa Mundial de Clubs da FIFA 2006

A **Copa Mundial de Clubs da FIFA de 2006** (en inglés **FIFA Club World Cup 2006 presented by Toyota**) é un torneo de fútbol organizado pola FIFA en colaboración con Toyota que se disputou no Xapón do 10 ó 17 de decembro de 2006. Trátase dun Mundial de Clubs para o que se cualifican os campións das 6 rexións continentais do mundo.

## Equipos participantes 
Ó longo do ano 2006 os seguintes equipos cualificáronse a través das súas respectivas competicións continentais:

## Cadros de xogadores 
:*Artigo principal: Cadros de xogadores da Copa Mundial de Clubs da FIFA de 2006*

En total e entre as seis escuadras participantes, participan 138 xogadores e 6 adestradores principais de 23 países diferentes.

## Estadios utilizados 
[300px|dereita|miniatura|Entrada do [International Stadium of Yokohama, sede da final do campionato.]]

## Estrutura do torneo 
Os representantes dos seis continentes xogan un torneo eliminatorio. Os encontros dos cuartos de final saen dun sorteo entre os equipos da CAF, da AFC, da CONCACAF e da OFC, mentres que os equipos da UEFA e da CONMEBOL pasan directamente para semifinais. Os equipos derrotados en cuartos de final xogan polo quinto posto, e os que caen en semifinais, polo terceiro.

Inicialmente considerouse invitar a unha escuadra local, idea que se rexeitou. Ademais, trala saída de Australia da OFC, o representante de Oceanía, o Auckland City FC, será totalmente afeccionado, así que se considerou que xogara un play-off de cualificación contra o campión da J-League, a liga xaponesa de fútbol, nese momento o Gamba Osaka, o que tamén se rematou por rexeitar.

## Cadro do torneo 
 Tódalas horas son as locais do Xapón, UTC +9.

## Ligazóns externas 
* Páxina oficial do torneo na web da FIFA
A Agra, Xuño, Porto do Son

**A Agra** é un lugar da parroquia de Xuño no concello coruñés de Porto do Son, na comarca de Noia. Segundo o padrón municipal (INE 2020) ten 147 habitantes (73 homes e 74 mulleres).

Trátase da aldea máis grande da parroquia de Xuño. O seu nome deriva da palabra latina *agru* que significa "campo". É un terreo chan, moi extenso, situado nas zonas baixas da parroquia a moi poucos metros sobre o nivel do mar. Na Agra localízanse a zona de movemento social e económico da parroquia. Aquí están os grandes supermercados, os bancos e os principais negocios; moi preto, tamén está a igrexa parroquial.

## Toponimia 
O topónimo provén do latín , e é unha extensión de terreo cultivábel dividida en leiras que pertencen a varios propietarios.

## Lugares e parroquias 
### Lugares de Xuño 
### Parroquias de Porto do Son